
	
	
	

	
	
	



[image: AF-cabeceracartacolor-escut-2p][image: AF-cabeceracartacolor-escutslinia]
RESOLUCIÓ de 28 de juny de 2021 de la Universitat de Barcelona per la qual es convoquen ajuts per a la requalificació del sistema universitari espanyol per a 2021-2023

 
D’acord amb el que disposa el Reial decret 289/2021, de 20 d’abril, pel qual es regula la concessió directa de subvencions a universitats públiques per a la requalificació del sistema universitari espanyol, amb finançament a càrrec dels fons europeus de recuperació, transformació i resiliència, i amb la normativa que resulta d’aplicació. 

Atenent el que disposa l’Ordre UNI/551/2021, de 26 de maig, per la qual es concedeixen les subvencions previstes al Reial decret 289/2021, de 20 d’abril, a les universitats públiques espanyoles, en el qual consta la concessió a la Universitat de Barcelona de 20.160.033 euros (6.720.011 euros anuals per cadascuna de les tres anualitats), que s’han de distribuir en un mínim de 144 ajuts, ampliables en funció de les característiques i la durada dels ajuts concedits.

Comptant amb l’aprovació de despesa pluriennal per a la realització de les convocatòries derivades de la concessió directa de subvencions per a la requalificació del sistema universitari espanyol, per Acord de 27 de maig de 2021 de la comissió econòmica del Consell Social, amb el repartiment pluriennal següent:  Any 2021: 6.720.011 €, Any 2022: 6.720.011 €, Any 2023: 6.720.011 € 

En conseqüència, en virtut de les competències que m’han estat atribuïdes d’acord amb la legislació vigent, i en especial per l’article 73 de l’Estatut de la Universitat de Barcelona, aprovat pel Decret 246/2003. 


RESOLC:

Primer. Convocar els ajuts concedits a la Universitat de Barcelona per l’Ordre UNI/551/2021, de 26 de maig, per la qual es concedeixen les subvencions previstes al Reial decret 289/2021, de 20 d’abril, amb la distribució per modalitats següent:
[bookmark: _Hlk75450795]-     Ajuts Margarita Salas per a la formació de joves doctors: un mínim de 120 ajuts, per un import de 10.080.017 euros totals, distribuïts d’acord amb el disposat a les bases de la convocatòria.
[bookmark: _GoBack]-     Ajuts de requalificació de professorat universitari funcionari o contractat: un mínim de 10 ajuts, per un import  de 1.230.016 euros totals, distribuïts d’acord amb el disposat a les bases de la convocatòria.
-    Ajuts Maria Zambrano per a l’atracció de talent internacional: un mínim de 82 ajuts, per un import de 8.850.000 euros totals, distribuïts d’acord amb el disposat a les bases de la convocatòria.

Segon. Ordenar la publicació d’aquesta resolució al Diari Oficial de la Generalitat de Catalunya (DOGC), sens perjudici que en la mateixa data també es faci pública a la seu electrònica de la Universitat de Barcelona.

Tercer. Aprovar les bases generals d’aplicació d’aquesta convocatòria d’ajuts, així com les bases específiques de cada modalitat i els seus annexos, que es publicaran a la seu electrònica de la Universitat de Barcelona en la mateixa data en què aquesta resolució es farà pública al DOGC.

Quart. Establir que el termini de presentació de sol·licituds per als ajuts convocats és de 20 dies hàbils a partir de la publicació d’aquesta resolució al DOGC. El termini màxim per resoldre l’adjudicació dels ajuts convocats és el 30 de novembre de 2021.

El rector






Dr. Joan Guàrdia Olmos

[bookmark: _Hlk75706924]Contra aquesta resolució, que esgota la via administrativa, independentment de la seva immediata executivitat, d’acord amb l’article 8 de la Llei 29/1998, de 13 de juliol, les persones interessades legítimes poden interposar en el termini de dos mesos des de l’endemà de la seva publicació, recurs contenciós administratiu davant el jutjat contenciós administratiu de Barcelona. També poden interposar qualsevol altre recurs que considerin procedent

No obstant, així mateix poden optar interposar recurs potestatiu de reposició, en el termini d’un mes a comptar de l’endemà de la data de la seva publicació davant el mateix òrgan que l’ha dictat. En aquest cas, no es pot interposar recurs contenciós administratiu en tant no recaigui resolució expressa o presumpta del recurs de reposició, d’acord amb allò que disposen els articles 123 i concordants de la Llei 39/2015, d’1 d’octubre, de procediment administratiu comú de les Administracions Públiques.

